Diari Oficial de la Generalitat Valenciana


Sumari del DOGV 5701, del 12-02-2008 (2008/1355)

RESOLUCIÓ de 20 de desembre de 2007, del conseller de Justícia i Administracions Públiques, per la qual es resol ratificar l'acord d'extinció acordat pel Patronat de la Fundación para el Estudio e Investigación de Enfermedades Infecciosas y Sida, i els tràmits de liquidació, realitzats pel seu òrgan de govern.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1355


Data del document
:   20-12-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

RESOLUCIÓ de 20 de desembre de 2007, del conseller de Justícia i Administracions Públiques, per la qual es resol ratificar l'acord d'extinció acordat pel Patronat de la Fundación para el Estudio e Investigación de Enfermedades Infecciosas y Sida, i els tràmits de liquidació, realitzats pel seu òrgan de govern. [2008/1355]  
Vist l'expedient d'extinció i liquidació de la Fundación para el Estudio e Investigación de Enfermedades Infecciosas y Sida, d'acord amb els següents:   
Fets  
Primer. En data 24 d'octubre de 2007, el Sr. Ángel Redondo Camp president de la Fundación para el Estudio e Investigación de Enfermedades Infecciosas y Sida va presentar escrit davant del Protectorat de Fundacions, en què sol·licitava la ratificació de l'acord d'extinció i liquidació pres en la reunió del Patronat, d'1 d'octubre de 2006. Acord que va ser elevat a escriptura pública el 17 de maig de 2007, davant del notari de l'Il·lustre Col·legi de València amb residència en aqueixa ciutat, El senyor Miguel Maldonado Chiarri, amb número de protocol 1.409.  
Segon. La Fundació es va classificar per Resolució de data 20 de setembre de 1995, del secretari general de conselleria de Cultura, Educació i Ciència.  
Sent fundadors el Sr. Ángel Redondo Camp, la Sra. Teresa Ortín Roche, el Sr. Manuel Redondo Camp i el Sr. Rafael Redondo Camp.  
L'objecte i finalitat de la Fundació és promoure l'estudi i investigació de la infecció per VIH-SIDA i altres malalties infeccioses.  
La composició actual del Patronat és la següent: el Sr. Ángel Redondo Camp; president, el Sr. Manuel Redondo Camp, i el Sr. Rafael Redondo Camp, secretaris.  
La dotació de la Fundació en el moment de la seua constitució era d'1.000.000 pessetes (6.010,12 euros), ingressats a la urbana 17 de València, Banc de l'Exportació.  
Tercer. La causa d'extinció és la impossibilitat de dur a terme els seus fins fundacionals a causa de l'escàs patrimoni de la Fundació. No resultan factible per tant la modificació d'estatuts o la fusió amb una altra d'anàlegs fins.  
Quart. El Patronat va proposar que el destinatari dels béns i drets resultants de la liquidació fóra designat pel Protectorat de Fundacions de la Comunitat Valenciana.  
El romanent del patrimoni de la Fundació, segons balanç de data 30 de setembre de 2006, és de 12.224,63 euros.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article 13.1 del Decret 7/2007, de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, així com, l'article 1 del Decret 122/2005, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, I que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és aplicable general en virtut del que estableix la disposició final primera, punt 1, de la mateixa norma, estableix les causes d'extinció de les fundacions, i en concret l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és aplicable general en virtut del que estableix la disposició final primera, punt 2, b) de la mateixa norma, estableix que caldrà que l'acord del patronat, siga ratificat pel Protectorat  
I en el present procediment d'extinció i liquidació s'ha presentat tota la documentació que s'exigeixen en els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g) del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe a la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la reunió celebrada en data 2 d'abril de 2007, va emetre un informe favorable a la ratificació de l'Acord d'Extinció i Liquidació pres pel Patronat, i en la reunió de data 6 de novembre de 2007, va emetre un informe favorable perquè la destinatària del romanent resultant de la liquidació de la Fundació fóra la Fundació Bienvenida Navarro Luciano Tripodi.   
Cinqué. I en l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció al Registre de Fundacions de la Comunitat Valenciana, de l'acord d'extinció, liquidació i destinació donada als béns fundacionals.  
Vistos els preceptes legals citats i la resta de generals de pertinent aplicació, resolc:  
Primer  
Ratificar l'Acord d'Extinció acordat pel Patronat de la Fundación para el Estudio e Investigación de Enfermedades Infecciosas y Sida, i els tràmits de liquidació, realitzats pel seu òrgan de govern.  
Segon  
Inscriure al Registre de Fundacions de la Comunitat Valenciana l'extinció i liquidació de la Fundación para el Estudio e Investigación de Enfermedades Infecciosas y Sida.  
Tercer  
El Patronat haurà d'acreditar, en el termini d'un mes des que es notifique la present resolució, davant d'aquest Protectorat de Fundacions de la Comunitat Valenciana, que la Fundació ha entregat el romanent a la Fundación Bienvenida Navarro Luciano Tripodi, i sol·licitar la baixa registral de la Fundació al Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa i en contra es podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs de reposició potestatiu, en el termini d'un mes davant del conseller de Justícia, Interior i Administracions Públiques, o qualsevol altre recurs que estime procedent.  
València, 20 de desembre de 2007.- El conseller de Justícia i Administracions Públiques:Fernando de Rosa Torner.